มุมมองไตรมาส 3 ปี 2016 (1-5 สิงหาคม 2559) โดย ดร.วิศิษฐ์ องค์พิพัฒนกุล - FINNOMENA
ในเดือน ก.ค. เดือนเดียว Fund Flow ไหลเข้าสู่ตลาดตราสารหนี้ของตลาดเกิดใหม่ (Dedicated EM Debt Fund) เป็นจำนวนถึง US$ 11 bn ซึ่งเป็นเกือบ 66% ของ Fund Flow ในรอบ 7 เดือน
7 ก.ย. 2559

ในเดือน ก.ค. เดือนเดียว Fund Flow ไหลเข้าสู่ตลาดตราสารหนี้ของตลาดเกิดใหม่ (Dedicated EM Debt Fund) เป็นจำนวนถึง US$ 11 bn ซึ่งเป็นเกือบ 66% ของ Fund Flow ในรอบ 7 เดือน (ข้อมูล EPFR) ซึ่งเป็นฟันด์โฟลว์ที่เข้าตลาด EM สูงเป็นอันดับ 3 ในรอบ 7 ปี แต่เป็นฟันด์โฟลว์ที่ต่ำกว่าประมาณ 20-35% เมื่อเปรียบเทียบกับปี 2010 (SET Index ไต่จาก 736 ไปสู่ 1056) และ 2012 (SET Index ไต่จาก 1036 ไปสู่ 1402)
ถ้าภาพฟันด์โฟลว์ที่คล้ายปี 2010 และ 2012 เป็นจริง เราอาจจะเห็นการพัฒนาของ SET Index มีกรอบการเคลื่อนไหวเหมือนปี 2010 และ 2012 และ SET Index จะ Sideway up
สิ่งที่กำหนด Fund Flow ไหลเข้า คือ การต้องการผลตอบแทน (Yields ที่ต่ำกว่าของตลาดที่พัฒนาแล้วเมื่อเปรียบเทียบกับตลาดเกิดใหม่) ผลตอบแทนในอดีตและค่า VIX ที่ต่ำ ซึ่งหมายความว่าคงจะมี Fund Flow เข้ามาอีกในปริมาณใกล้เคียงกัน 7 เดือนแรกของปีนี้ไหลเข้ามาในชวงครึ่งหลังของปีนี้
Catalysts สำหรับฟันด์โฟลว์ไหลเข้า คือ ส่วนต่างอัตราดอกเบี้ยที่แท้จริงระหว่าง DM (ตลาดที่พัฒนาแล้ว) กับ EM (ตลาดที่เกิดใหม่) ที่เกือบจะสูงสุดเป็นประวัติการณ์ที่ 3.5% ในขณะที่ค่าเฉลี่ยในอดีตอยู่ที่ 2%
โดยเฉลี่ยตลาดหุ้นไทยในรอบ 17 ปีที่ผ่านมา จุดสูงสุดของ SET Index จะมากกว่าจุดต่ำสุดประมาณ 367 จุด ถ้าเราเชื่อว่าจุดต่ำสุดตลาดหุ้นไทยที่ 1250 จุดในช่วงเดือนกุมภาพันธ์ที่ผ่านมา จุดสูงสุดตลาดหุ้นไทยจะอยู่ที่ 1617 ซึ่งเป็นระดับ PE(X) 15.4 เท่า สำหรับ EPS ปี 2017 ที่ 105 บาท/หุ้นนักวิเคราะห์ส่วนใหญ่เริ่มขยับเป้า SET Index มาที่ 1600 และเป็น Consensus ในที่สุด หรือเพิ่มขึ้นอีกเพียง 70-80 จุดจากปัจจุบัน
แต่ในระยะสั้น ตลาดหุ้นอาจจะปรับฐานสู่ระดับ 1480-1500
เราได้เห็นหุ้นที่ชื่นชอบของนักลงทุนต่างประเทศและสถาบันได้ Rally ขึ้นมา เช่น กลุ่ม Infrastructure ทั้งต้นน้ำและปลายน้ำ กลุ่มบริโภคภายใน กลุ่มสถาบันการเงิน
ในระยะสั้นๆ เนื่องจากราคาน้ำมันปรับตัวลดลง Bond Yield อาจจะปรับตัวลดลงต่อ ปรากฏการณ์ของ Search For Yield ทั้งในตลาดทุนและตลาดพันธบัตรยังคงมีต่อเนื่อง แต่ถ้าราคาน้ำมันเปลี่ยนทิศ อาจเกิดการ Bond Shock ได้และ หุ้นจะถูก Drawdown (ขายทำกำไร) ในที่สุด
สิ่งที่นักลงทุนต้องระวังอย่างมาก คือ เมื่อราคาพันธบัตรและราคาหุ้นปรับตัวเพิ่มขึ้นพร้อมกัน และมี Theme ที่เหมือนกันคือ Search For Yield จะทำให้มูลค่าของทั้งหุ้นและพันธบัตรจะสูงกว่าความเป็นจริงไปมาก และมีความสุ่มเสี่ยงอย่างมากต่อเหตุการณ์ Shocks หลายๆอย่าง เช่น Bond Shocks ค่า Bond Yield ปรับขึ้นอย่างฉับพลัน และถ้ามีการ Drawdown ในหุ้น ราคาหุ้นจะปรับตัวลดลงอย่างรวดเร็ว ซึ่งอาจจะเกิดในระหว่าง 3-6 เดือนข้างหน้า ยังคงคาดว่า การเลือกตั้งประธานาธิบดีสหรัฐจะมีผลต่อ Flow โลก
และยังคงมุมมองว่าหุ้นในไตรมาส 3 จะดีกว่าไตรมาส 4
ที่มาบทความ : https://www.facebook.com/Trinitysecuritiesgroup/photos/a.177983115551319.50414.177733592242938/1363028483713437/?type=3&theater
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้